Държавен вестник, бр. 55, 2020 г., стр. 51

БРОЙ  55	
Д Ъ Р Ж А В Е Н  В Е С Т Н И К 	
СТР.  51  
от датата на анулиране на първия търг се 
прилагат хипотезите на чл. 205, т. 2 и съот­
ветните плащания по раздел V от глава осма.
Чл. 188. При анулиране на търг търгов­
ският участник дължи приложимата такса за 
анулиране съгласно Тарифата за таксите на 
БНЕБ – ЕАД, а операторът не възстановява 
таксата за иницииране на търг.
Чл. 189. (1) Операторът може служебно да 
анулира търг, ако анулирането е в интерес 
на сигурността и нормалното провеждане на 
борсовата търговия.
(2) В случаите по ал. 1 операторът възста­
новява заплатената от търговския участник 
такса за иницииране на търг.
Чл. 190. Информацията за анулиран търг 
остава налична в търговския календар на ин­
тернет страницата на оператора, като търгът 
се маркира със статус „Cancelled“.
Чл. 191. Операторът изпраща официално 
уведомление на всички регистрирани търгов­
ски участници за наличието на анулиран търг.
Раздел VI
Задължения на купувачите и продавачите
Чл. 192. (1) При сключена сделка всеки 
търговски участник:
1. е длъжен да достави или да приеме 
електрическа енергия за определен период с 
параметри за количество и цена в съответ­
ствие с оферираните;
2. е длъжен да подпише допълнително 
споразумение и в срок до 3 (три) дни след 
сключването на сделката да предостави копие 
от него на оператора, като го изпрати на адрес 
otc.operations@ibex.bg.
(2) За продукти със срок на доставка 
1 (един) ден, изтъргувани в рамките на един 
ден, търговските участници подготвят едно 
допълнително споразумение по ал. 1, т. 2, в 
което описват всички сделки за съответния ден.
Чл. 193. Операторът приема допълнително 
споразумение само ако същото е подписано 
от двете страни и отговаря изцяло на пара­
метрите на сключената сделка.
Раздел VII
Доставка и графици
Чл. 194. (1) Графиците за доставка се 
изготвят в съответствие с правилата по 
чл. 91, ал. 2 от ЗЕ и с параметрите на всяка 
сключена сделка, отразени в допълнително 
споразумение, като същите са задължителни 
за изпълнение за всяка от страните.
(2) Всяко несъответствие в графиците, 
подадени към ЕСО – ЕАД, се счита за неиз­
пълнение на допълнителното споразумение и 
неизпълнение на задължения по чл. 35.
(3) В случай че неизпълнението не бъде 
отстранено до крайния срок за известяване на 
графици, се прилага хипотезата на чл. 35, т. 4.
Чл. 195. Продавачът и купувачът номини­
рат своите почасови дневни графици в резултат 
от сключените сделки на пазарен сегмент 
„Двустранни договори“ съгласно Инструк­
цията за известяване на графици за обмен 
(TPS), публикувана на интернет страницата 
на ЕСО – ЕАД.
Раздел VIII
Изменение и прекратяване на допълнително 
споразумение
Чл. 196. Сключено допълнително спора­
зумение не може да бъде изменяно. Клауза, 
която предвижда такава възможност, е не­
действителна.
Чл. 197. (1) Допълнителното споразумение 
прекратява действието си само в следните 
случаи:
1. по взаимно съгласие на страните;
2. при разваляне от изрядната страна при 
наличие на основателна причина и/или неиз­
пълнение на задълженията на другата страна;
3. при изтичане срока, за който е сключено;
4. когато изпълнението стане невъзможно.
(2) Прекратяването на допълнително спо­
разумение има действие занапред.
Раздел IX
Прекратяване на СДППЕЕ
Чл. 198. (1) СДППЕЕ се прекратява:
1. при изтичане срока на договора, ако 
такъв е предвиден;
2. по взаимно съгласие на страните;
3. едностранно от всяка страна с едноме­
сечно предизвестие.
(2) СДППЕЕ може да бъде развален за­
напред с 5-дневно писмено предизвестие при 
хипотезата на чл. 197.
Чл. 199. Допълнителните споразумения, 
сключени преди прекратяването на СДППЕЕ, 
които не са прекратени по реда на чл. 197, 
продължават действието си до изпълнението 
на задълженията на страните по тях.
Раздел X
Публикуване на информация
Чл. 200. Операторът ежедневно публикува 
на своята интернет страница информация, 
която включва:
1. търгове на екран „Търгове“, инициатор на 
търга и техния статус в търговския календар;
2. търгувани обеми електрическа енергия 
и средноаритметични или среднопретеглени 
цени на търгуваните продукти на пазарен 
сегмент „Двустранни договори“.
Чл. 201. Търговският календар се акту­
ализира всеки работен ден на всеки кръгъл 
час от 09,00 ч. до 16,00 ч., но не по-рано от 
30 (тридесет) минути след изпратено официал-
но уведомление с потвърждение съгласно 
Инструкция № 2 „Иницииране на търг“.
Чл. 202. Информацията, която се публику­
ва за сключените сделки на екран „Непрекъс­
ната търговия“, съдържа данни за търгувани 
продукти за съответния ден, търгувани обеми 
и постигнатите средноаритметични цени по 
сключените сделки.